VGI ทุ่มเงินซื้อ MACO เพิ่ม!! ดีลนี้ดีอย่างไรไปดูกัน - FINNOMENA
17 มี.ค. 2559

HOT NEWS DIGEST – VGI ทุ่มเงินซื้อ MACO เพิ่ม!! ดีลนี้ดีอย่างไรไปดูกัน
เรามองว่าดีลนี่น่าจะเป็นประโยชน์กับ VGI
หลังจากที่ดีลนี้จบแล้ว VGI จะเป็นบริษัทที่มีความครบเครื่องพอสมควร เนื่องจาก VGI จะมีทั้งสื่อโฆษณารถไฟฟ้า, บนสถานี BTS, สื่อในลิฟต์ของอาคารสำนักงาน, และป้าย Outdoor ต่างๆตามถนน ซึ่งน่าจะทำให้บริษัทมีอำนาจต่อรองที่สูงกว่าที่เป็นอยู่ในปัจจุบัน
VGI จะสามารถบันทึกกำไรเพิ่มเติมจากกำไรของ MACO ปีละกว่า 100 ล้านบาท
เนื่องจากกระแสเงินสดของบริษัทมีความแข็งแกร่งปีละเกือบ 1,000 ล้านบาท บริษัทไม่น่าจะมีการเพิ่มทุนให้เกิด Dilution effect ต่อผู้ถือหุ้น
FINNOMENA รายงาน
  VGI ฮุบ MACO กินรวบสื่อกลางแจ้ง
แหล่งข่าว : MoneyChannel
VGI เทคโอเวอร์ MACO ซื้อหุ้นจากผู้ถือหุ้นเดิม 12.46% หุ้นละ 1.10 บาท เข้าถือ 37.42% พร้อมทำเทนเดอร์จากรายย่องส่วนที่เหลือทั้งหมด ยันไม่มีแผนดึง MACO ออกจากตลาด ขณะที่ผู้บริหารเดิม “นพดล ตัณศลารักษ์” ยังนั่งตำแหน่งซีอีโออีก 3 ปี
บมจ.วี จี ไอ โกลบอล มีเดีย (VGI) เซ็นสัญญาซื้อหุ้นทั้งหมดในบมจ.มาสเตอร์ แอด (MACO)จากกลุ่มผู้ถือหุ้นเดิมจำนวน 12.46% ในราคาหุ้นละ 1.10 บาท รวมเป็นมูลค่า 412.50 ล้านบาท โดยจะเป็นการเข้าซื้อผ่านกระดานรายใหญ่ (Big Lot Board)  ซึ่งคาดว่าการซื้อขายหุ้นดังกล่าวจะแล้วเสร็จภายในเดือนพ.ค.59
ทั้งนี้จะทำให้มีสัดส่วนถือหุ้นของ VGI ใน MACO เพิ่มเป็น 37.42% จากเดิม 24.96%หลังจากนั้นจะทำคำเสนอซื้อหุ้น MACO ที่เหลือทั้งหมดจำนวน 62.58% ในราคาหุ้นละ 1.10 บาท รวมเป็นเงินทั้งสิ้น 2.07 พันล้านบาทรวมทั้งจะทำคำเสนอซื้อหุ้นส่วนที่เหลือทั้งหมดใน MACO จำนวน 1.88 พันล้านหุ้น คิดเป็น 62.58% ในราคาเสนอซื้อหุ้นละ 1.10 บาท รวมเป็นเงินทั้งสิ้น 2.07 พันล้านบาท
อ่านต่อได้ที่ : VGI ฮุบ MACO กินรวบสื่อกลางแจ้ง
FINNOMENA Hot News Digest 
คือการนำข่าวเรื่องการเงินการลงทุนที่สำคัญ ๆ ในแต่ละวัน มาทำการย่อย (digest)ให้เข้าใจง่าย ๆ รวมถึงอธิบายถึงผลที่อาจจะเกิดขึ้นจากเรื่องดังกล่าว โดยทีมงาน FINNOMENA เพื่อให้นักลงทุนได้เสริมความเข้าใจในข่าวสารต่าง ๆ ได้ดีขึ้น และเรียนรู้ที่จะวิเคราะห์เรื่องราวต่าง ๆ ได้ด้วยตัวเอง
แท็ก:
แชร์บทความ:
ผู้เขียน
FINNOMENA
FINNOMENA Team เราอยากให้นักลงทุนที่ได้เข้ามาหาความรู้ ได้ปลดล็อค “ศักยภาพ” ในฐานะนักลงทุนให้ก้าวข้ามขีดจำกัดของตัวคุณเอง เพราะสุดท้ายแล้วเราเชื่อว่านักลงทุนที่จะประสบความสำเร็จไม่ใช่คนที่ลงทุนตามคำบอกของคนอื่น แต่คือนักลงทุนที่มีความรู้ความสามารถในการลงทุนด้วยตัวเองอย่างแท้จริง